Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 302

e) Elektronikus ügyintézés 2 óra Elektronikus vásárlás, e-ügyintézés. A szervezés, jelentkezés, átutalások, fizetés alapvető tudnivalói. Biztonsági kérdések, adatvédelem, e-aláírás. Ki vásárolt már a neten? – a tapasztalatok közös megbeszélése. Mire figyeljünk? Biztonságos-e az adott webáruházban történő vásárlás? A mindennapi élethez vagy a szakmához illő, konkrét termék felkutatása és kiválasztása. Hol kapható? Mennyibe kerül? Hol olcsóbb? Hogyan rendelhető? Internetes áruházak keresése (tanári ajánlat alapján), az árak összehasonlítása. A rendelés menete. Adatbiztonsági nyilatkozatokban a vevők jogainak megkeresése, egyéni böngészése, majd közös megbeszélése. Beszélgetés az elektronikus ügyintézésről, az elektronikus azonosítás (esetleg aláírás) szerepéről, alapvető tudnivalóiról. A kormány által üzemeltetett ügyfélkapu meglátogatása, bepillantás a hasznos, kiemelt információk, szolgáltatások linkjeibe. Nyomtatványok, űrlapminták megtekintése, állásajánlatok felkutatása.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes